สุดารัตน์ ลงพื้นที่หาเสียง จ.กาฬสินธุ์ เปิดตัวว่าที่ผู้สมัคร ส.ส. 5 เขต
วันนี้ (18 ม.ค.62) คุณหญิงสุดารัตน์ เกยุราพันธ์ ประธานยุทธศาสตร์การเลือกตั้งพรรคเพื่อไทย พร้อมด้วยนายชัชชาติ สิทธิพันธุ์ ลงพื้นที่หาเสียงปราศรัยหาเสียง พร้อมเปิดตัวว่าที่ผู้สมัคร ส.ส.กาฬสินธุ์ ทั้ง 5 เขตเลือกตั้ง ที่วัดป่าพุทธมงคล ต.หลุบ อ.เมืองกาฬสินธุ์ โดยเขตเลือกตั้งที่ 1 คือ นางบุญรื่น ศรีธเรศ เขต 2 นายวีระวัฒน์ โอสถานุเคราะห์ เขต 3 นายคมเดช ไชยศิวามงคล เขต 4 นายพีระเพชร ศิริกุล และเขตเลือกตั้งที่ 5 นายประเสริฐ บุญเรือง ซึ่งทั้งหมดเป็นอดีต ส.ส.พรรคเพื่อไทย สมัยรัฐบาล ยิ่งลักษณ์ ชินวัตรทั้งนี้ คุณหญิงสุดารัตน์ ปราศรัย บางช่วงบางตอนว่า การเลือกตั้งครั้งนี้มีความสำคัญ เพราะเป็นการเลือกตั้งที่ไม่ปกติและมีการกำหนดเลือกตั้งสัดส่วน ส.ส.และ ส.ว.เพื่อเอื้อประโยชน์บางพรรคการเมือง ดังนั้นการเลือกตั้งครั้งนี้ ประชาชนต้องเป็นตัวกำหนดอนาคตของประเทศ ภายหลังปราศรัยที่วัดป่าพุทธมงคลแล้วเสร็จ ประธานยุทธศาสตร์การเลือกตั้งพรรคเพื่อไทย ได้เดินสายหาเสียงและพบประชาชน ชาวจังหวัดกาฬสินธุ์ในอีก 4 เขตเลือกตั้ง
ประธานยุทธศาสตร์การเลือกตั้งพรรคเพื่อไทย ลงพื้นที่หาเสียงพร้อมเปิดตัวว่าที่ผู้สมัคร ส.ส.ทั้ง 5 เขตเลือกตั้ง ซึ่งทั้งหมดเป็นอดีต ส.ส.พรรคเพื่อไทย 
เลือกตั้ง 2562,เลือกตั้ง,เลือกตั้ง2562,เลือกตั้ง62,ThaiPBSnews,ข่าวไทยพีบีเอส,ไทยพีบีเอส,ThaiPBS